text: Inici » Notícies » Torres i gratacels. De Babel a Dubai. CaixaForum Palma
  Illes Balears, 6 de febrer 2013
  Qualitat alta ( jpg | 3614x4819 | 4,4 MB )
  World Trade Center (1966-1973), Nova York. Arquitecte: Minoru Yamasaki. Building Data, Brussel·les. © Foto: tots els drets reservats
  La torre de Babel. Maqueta de resina de poliuretà, escala 1/200, 2011-2012. Eletres Laan–ETSAV (UPC), Sant Cugat del Vallès. © Foto: Jordi Nieva
  Torre AGBAR (1999-2005), Barcelona. Arquitecte: Jean Nouvel. Col·lecció CLF, París. © Foto: Mathieu Forestier, París
  Torre de Cristal (2004-2008), Madrid. Arquitecte: César Pelli & Associates.Col·lecció CLF, París. © Foto: Mathieu Forestier, París
  Conquerir el cel, construir en altura, és una antiga aspiració de la humanitat. La idea d'erigir edificacions visibles a gran distància, que esdevinguin símbols de prosperitat, progrés, desenvolupament i poder, és implícita en la mateixa idea d'arquitectura. Torres i gratacels. De Babel a Dubai evoca aquesta fascinació natural que inspiren els edificis molt alts i fa un recorregut per l'afany de la humanitat de construir cada vegada més amunt.
  Partint del mite de la torre de Babel -història bíblica que ha seduït artistes de tots els temps i que representa la pèrdua de l'escala humana, la utopia fallida, la desmesura-, l'exposició ens apropa al món dels gratacels des de perspectives molt diverses: la història i el mite, l'enginyeria i els reptes constructius, la integració en el paisatge, la sostenibilitat i els reptes del futur. Aquesta aproximació inèdita al món de les torres i els gratacels arriba a CaixaForum Palma amb 200 obres, entre maquetes, fotografies, gravats, pintures, dibuixos i projeccions.
  La mostra repassa la propensió humana a afrontar reptes impossibles i vèncer les traves materials des de la antiguitat -amb les primeres construccions elevades de caràcter religiós- fins a l'actualitat. Posa l'accent en el triomf de l'escena nord-americana a partir de la segona meitat del segle XIX i destaca la difusió planetària dels gratacels a partir de la dècada dels setanta del segle passat, que ha provocat que avui dues terceres parts dels gratacels més alts del planeta siguin a l'Extrem Orient i a l'Orient Mitjà. Una història apassionant i viva que ens convida a tocar el cel des de la torre de Babel fins a la Burj Khalifa de Dubai, que amb 828 metres té avui el títol de gratacel més alt del món.
  Torres i gratacels. De Babel a Dubai es pot visitar a CaixaForum Palma del 7 de febrer al 26 de maig de 2013.
  Introdueix les dades necessàries per enviar l'enllaç de la notícia, "Torres i gratacels. De Babel a Dubai. CaixaForum Palma"